ભારત એકતા અને એકાત્મતાની અનન્ય ભાવનાવાળું રાષ્ટ્ર બની રહે એ માટેના દ્રઢ આગ્રહી, ‛અખંડભારત’ના સ્વપ્નદ્રષ્ટા સરદાર સાહેબનો મજબૂત લોકશાહી રાષ્ટ્ર ભારતના સર્જનમાં સિંહફાળો છે. એમનું આ યોગદાન આવનારી પેઢીઓ જાણે, સમજે અને પ્રેરણા પામે તેવા હેતુથી આકાર પામેલો મોદીજીનો આ ‘ડ્રીમ પ્રોજેક્ટ’ ‛સ્ટેચ્યુ ઓફ યુનિટી’ એ સરદાર સાહેબને અપાયેલી યથોચિત, અવિસ્મરણીય અને અભૂતપૂર્વ શ્રદ્ધાંજલિ સમાન બની રહેશે તેમ શ્રી રાજુભાઈ ધ્રુવે અંતમાં જણાવ્યું છે.